Tirrugza d udem seg wudmawen n yiseɣ deg wazalen n tmetti taqbaylit. Amdan ur yettili d « argaz » yennekmalen hacama yelmed akk lemɛani iɣef yettureṣṣa wawal-agi di lmizan nwazalen n tmetti. Tirrugra n urgaz tneğğer abrid i yiseɣ, tettakk-as amekan ubriz i umdan ger wid-is.Tteṣwira-agi n urgaz yennekmalen d yiwen n lebɣi yeṭṭfen amkan ussiɛen deg wul n tyemmat,di ccnawi-ines tessaram trennu , ad yaweḍ mmi-s s aswir-agi i d-yesslalan ttnefxa d zzux deg wulawen. Deg yiḍrisen n userqes yettban-d wanect-nni, imi ad tt-naf tettlaɛi-t s usirem ideg ara yawweḍ d argaz bu lhiba d tissas, aɛdaw mi t-yesraḥ yekna38.